ທ່ານ ສີປະເສີດ ແສນສະຫວັດ ຮອງຫົວໜ້າຄະນະໂຄສະນາອົບຮົມສູນກາງພັກ ເຂົ້າຮ່ວມພິທີເປີດຊຸດ ຝຶກອົບຮົມ ວິທີການປາຖະກະຖາ ຊຸດທີ III ທີ່ກະຊວງພາຍໃນ.
ໃນວັນທີ 30 ພຶດສະພາ 2016 ຜ່ານມາ. ກະຊວງພາຍໃນ ໄດ້ຈັດຕັ້ງພິທີເປີດ ຊຸດຝຶກອົບຮົມ “ວິທີການ ປາຖະກະຖາ” ຊຸດທີ III ໃຫ້ແກ່
ພະນັກງານ-ລັດຖະກອນ, ໂດຍການເປັນປະທານຂອງ ທ່ານ ສີພຸກ ວົງພັກດີ ຮອງລັດຖະມົນຕີກະຊວງພາຍໃນ, ໃຫ້ກຽດເຂົ້າຮ່ວມເປີດຊຸດຝຶກອົບຮົມ ທ່ານ ສີປະເສີດ ແສນສະ ຫວັດ ຮອງຫົວໜ້າຄະນະໂຄສະນາອົບຮົມສູນກາງພັກ, ເປົ້າໝາຍເຂົ້າຝຶກອົບຮົມມີ ພະນັກງານ-ລັດຖະ ກອນ ຂອງກະຊວງພາຍໃນທັງໝົດ 30 ຄົນ, ຍິງ 10 ຄົນ.
ຊຸດອົບຮົມຄັ້ງນີ້ຈະດໍາເນີນເປັນ 10 ວັັນ, ເອກະສານທີ່ນໍາມາຝຶກມີ: ເອກະສານກ່ຽວກັບວຽກງານໂຄສະ ນາ, ການຂີດຂຽນເອກະສານ, ຄຸນລັກສະນະ ແລະ ສິນລະປະໃນ ການປາກເວົ້າຂອງນັກປາຖະກະຖາ ແລະ ບາງບົດຮຽນໃນການ ເຄື່ອນໄຫວປາຖະກະຖາ.
ໂອກາດນີ້ ທ່ານ ສີພຸກ ວົງພັກດີ ຮອງລັດຖະມົນຕີກະຊວງພາຍໃນ ໄດ້ກ່າວວ່າ: ບັ້ນຝຶກອົບຮົມຄັ້ງນີ້ ມີ ຄວາມໝາຍຄວາມສຳຄັນຍິ່ງຕໍ່ສະມາຊິກພັກ, ພະນັກງານ-ລັດຖະກອນ ຜູ້ທີ່ມີຕຳແໜ່ງນຳພາ-ຄຸ້ມ ຄອງ. ເຊິ່ງໃນບັນດາໜ້າທີ່ຂອງສະມາຊິກພັກແມ່ນການໂຄສະນາ, ສຶກສາອົບຮົມ, ປຸກລະດົມມະຫາຊົນ, ປະຊາຊົນບັນດາເຜົ່າກໍຄືສະມາຊິກໃນຄອບ ຄົວໃນການຈັດຕັ້ງປະຕິບັດແນວທາງ, ແຜນນະໂຍບາຍຂອງ ພັກ, ລັດຖະທຳມະນູນ, ກົດໝາຍຂອງລັດໃຫ້ເກີດໝາກຜົນຕົວຈິງ ແລະ ໃນບັນດາໜ້າທີ່ຂອງໜ່ວຍ ພັກຮາກຖານແມ່ນ ສຶກສາອົບຮົມການເມືອງແນວຄິດ ໃຫ້ແກ່ສະມາຊິກພັກ, ພະນັກງານ-ລັດຖະກອນ, ປະຊາຊົນໃນຂອບເຂດທີ່ຕົນຮັບຜິດ ຊອບ ເພື່ອເຮັດໃຫ້ເຂົາເຈົ້າເຊື່ອມຊຶມແນວທາງ, ແຜນນະໂຍບາຍ, ກົດລະບຽບຂອງພັກ, ກົດໝາຍຂອງລັດຢ່າງເລິກເຊິ່ງ. ການຝຶກອົບຮົມຕາມຫຼັກສູດຂອງ ຄະນະໂຄສະ ນາອົບຮົມສູນກາງພັກ ຄັ້ງນີ້ຈະເປັນພື້ນຖານອັນສຳຄັນ ແລະ ເປັນບົດຮຽນອັນລໍ້າຄ່າໃຫ້ຜູ້ທີ່ມີຕຳແໜ່ງ ນຳພາ-ຄຸ້ມຄອງ ດັ່ງກ່າວຂ້າງເທິງນັ້ນ ໃນການຂີດຂຽນເອກະສານໃຫ້ຖືກວິທີ ແລະ ການປາຖະກະຖາ ຕໍ່ ໜ້າທີ່ຊຸມນຸມໃຫ້ໄດ້ຮັບຜົນດີ. ພ້ອມທັງເປັນຫຼັກສູດທີ່ມີປະໂຫຍດສຳຄັນ, ບໍ່ສະເພາະແຕ່ພະນັກງານຈັດ ຕັ້ງ ແລະ ພະນັກງານໂຄສະນາອົບຮົມເທົ່ານັ້ນ, ຫາກຍັງມີຄວາມສຳຄັນຕໍ່ ສະມາຊິກພັກ, ພະນັກງານ- ລັດຖະກອນ ໃນທົ່ວທຸກຂົງເຂດວຽກງານໂດຍສະເພາະຜູ້ທີ່ເປັນພະນັກງານຫຼັກແຫຼ່ງ.
ແຈ້ງໄຟໄໝ້ : 1190
ຕຳຫຼວດ : 1191
ລົດໂຮງໝໍ : 1195
ໄຟຟ້າ : 1199
ນ້ຳປະປາ : 1169
ໜ່ວຍກູ້ໄພ : 1624
ມີ 44 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌